**CIATE** . **Curs d’Iniciació a Tècnic d’Esport Base**

El Curs d’Iniciació a Tècnic d’Esport Base (CIATE) és una primera aproximació al món esportiu professional. Els continguts que s’hi treballen estan relacionats amb els àmbits de l’activitat física, la salut (les lesions esportives i els primers auxilis), la psicologia, la pedagogia i l’educació. Aquest curs està destinat a persones joves de **16 i 17 anys** interessades en el món de l’esport i que vulgui fer una petita aproximació.

La càrrega lectiva del curs consta de **50 hores** repartides en dos blocs: el **bloc comú** de 15 hores i **el bloc específic** de 35 hores. Els blocs específics varien segons la convocatòria:

* Especialitat 1 Activitats físicoesportives en instal·lacions esportives convencionals
* Especialitat 2: Activitats físicoesportives en el medi natural
* Especialitat 3: Joc i esport en edat escolar
* Especialitat 4: Arbitratge i esport en edat escolar
* Especialitat 5: Gestió i organització de petites entitats esportives
* Especialitat 6: Activitats físiques de lleure per a la gent gran

Nosaltres impartirem el **bloc comú +** **l’especialitat 5, gestió de petites entitats esportives**. El curs es realitzarà de 2 al 24 de juliol del 2018 en horari de 09.00h a 13.00h al Espai Gatassa, carrer de Josep Montserrat Cuadrada, 1, 08303 de Mataró.

És una titulació reconeguda per l’Escola Catalana de l’Esport de la Generalitat de Catalunya. Aquesta està pensada per a voluntariat i no dóna accés al Registre Oficial de Professionals de l’Esport. Per obtenir titulació CIATE caldrà haver assistit presencialment a un mínim del 85% de la part teòrica.

Contactes de referència:

|  |  |
| --- | --- |
| **Consell Esportiu del Maresme**Plaça Espanya, 1, 08304, MataróTel. 93 757 01 39cemaresme@cemaresme.cat | **Oficina Jove del Maresme - Sidral**Plaça de Miquel Biada, 5, 08301, Mataró Tel. 93 798 96 49maresme@oficinajove.cat  |